Συζήτηση:Μακεδόνες (Βυζαντινή περίοδος)/Πρόταση διαγραφής

message: Δεν κατανοώ τον λόγο ύπαρξης αυτού του λήμματος. Bits and pieces πρωτογενών και μη πρωτογενών πηγών χρησιμοποιούνται εδώ για να στηρίξουν, κατά πώς φαίνεται, κάποιας μορφής POV pushing προς τη μία ή την άλλη κατεύθυνση, πάντοτε σε σχέση με το Μακεδονικό Ζήτημα. Μακάρι να ήταν, απλώς, θέμα μορφοποίησης, ωστόσο, φοβάμαι πως εδώ έχουμε και γενικότερη απουσία βάθους του συγκεκριμένου θέματος, ενώ ότι αναφέρεται εντός του λήμματος, άνετα μπορεί να αναφερθεί και εντός των σχετικών σωστών λημμάτων. --🏺ⲈⲨⲐⲨⲘⲈⲚⲎⲊ🏛️ ⲱⲑⲏⲥⲁⲧⲉ 20:01, 11 Φεβρουαρίου 2024 (UTC)
replies: text: Αμφότερες οι πηγές του λήμματος προχωρούν σε εις βάθος κάλυψη για το θέμα και είναι δευτερογενείς. Επίσης δεν βλέπω κάπου κάποιο POV pushing, απλά σταχυολόγηση πρωτογενών πηγών. Όμως, όπως είναι γραμμένο όντως μοιάζει με κάτι που θα μπορούσε να είναι καλύτερα τμήμα άλλου λήμματος, ίσως για τη Βυζαντινή Μακεδόνια (όμως δεν υπάρχει τέτοιο λήμμα). --C Messier 11:54, 19 Μαΐου 2024 (UTC)
replies: text: : Ίσως το διατύπωσα λάθος, ωστόσο, αυτό στο οποίο αναφερόμουν ήταν το πλαίσιο δημιουργίας του, δηλαδή, αντιπαράθεση μεταξύ χρηστών με αντικείμενο το Μακεδονικό Ζήτημα η οποία και μεταφράστηκε μεταξύ της δημιουργίας λημμάτων από την μία πλευρά και δημιουργίας λημμάτων-απάντησης από την άλλη πλευρά. Εδώ, για παράδειγμα, τί έχουμε; Μία προσπάθεια να γεφυρωθεί το χάσμα μεταξύ αρχαίων και σύγχρονων ελληνόφωνων πληθυσμών της περιοχής της Μακεδονίας, μέσω της δημιουργίας του συγκεκριμένου λήμματος, προκειμένου να τονιστεί ο συνεχής και αδιάλειπτος ελληνικός χαρακτήρας και ελληνικότητα της Μακεδονίας. Σημειώνω, δεν παίρνω θέση, απλώς αξιολογώ τα δεδομένα. Ίσως ο  να μπορούσε να μας "φωτίσει" περισσότερο... 🏺ⲈⲨⲐⲨⲘⲈⲚⲎⲊ🏛️ ⲱⲑⲏⲥⲁⲧⲉ 08:25, 25 Μαΐου 2024 (UTC)
replies: text: ::Ευχαριστώ για την ειδοποίηση. Θα γράψω ένα σχόλιο σε λίγες μέρες, αφού πρώτα ξανακοιτάξω τα δύο κεφάλαια που χρησιμοποιούνται ως πηγές στο λήμμα. Μέχρι τότε να πω μόνο σχετικά με αυτό που γράφει ο C messier ότι λήμμα για τη Μακεδονία της Βυζαντινής Αυτοκρατορίας υπάρχει, το λήμμα θέμα Μακεδονίας. Ασμοδαίος (συζήτηση) 20:22, 26 Μαΐου 2024 (UTC)
replies: text: :::Έχοντας ξαναδεί τα κεφάλαια των Κόντερ και Ταρνανίδη που χρησιμοποιούνται ως πηγές στο λήμμα, θα ήθελα να σημειώσω τα εξής: αρχικά, αναφορικά με αυτό που λέει ο C messier για τη «βυζαντινή Μακεδονία», όταν γίνεται λόγος περί «Μακεδονίας» στη βυζαντινή γραμματεία, η σημασία του όρου μπορεί να συνδέεται είτε με το μακεδονικό βασίλειο του αρχαίου παρελθόντος είτε (συνηθέστερα) με το θέμα της ανατολικής Ρωμαϊκής αυτοκρατορίας του διοικητικού παρόντος [Koder, σελ. 23]. Σε μία ύστερη φάση της ζωής του Βυζαντίου, οι δύο σημασίες συνενώνονται στη σκέψη των Βυζαντινών και ο όρος χρησιμοποιείται για να δηλώσει μια γεωγραφική περιοχή, μια αδιευκρίνιστων ορίων λωρίδα γης εκτεινόμενη από τα δυτικά της Κωνσταντινούπολης ως την Αδριατική [Koder, σελ. 24].
replies: text: ::::Το λήμμα βασίζεται στο μεγαλύτερο μέρος του στο κεφάλαιο του Ταρνανίδη που αποδελτιώνει και σχολιάζει αναφορές κειμένων της βυζαντινής γραμματείας σε «Μακεδόνες». Η θέση του Ταρνανίδη είναι ότι, θέτοντας κατά μέρος αναφορές αδιευκρίνιστης σημασίας και αναφορές που έχουν σχέση με τα στρατεύματα του θέματος Μακεδονίας, δεν εννοούνται ως «Μακεδόνες» όλοι οι κάτοικοι της [όποιας] Μακεδονίας, αλλά μόνο εκείνοι που είναι Ρωμαίοι («Βυζαντινοί»), και όχι π.χ. οι Βούλγαροι ή οι «Σκύθες» που βρίσκονται να κατοικούν στην περιοχή που οι Βυζαντινοί ονομάζουν έτσι καθώς και όσοι Ρωμαίοι («Βυζαντινοί») δεν κατοικούν στη Μακεδονία, αλλά έλκουν την οικογενειακή τους καταγωγή από εκεί, όπως ο Βρυέννιος, που κατάγεται από την Αδριανούπολη/Ορεστιάδα [πόλη του θέματος Μακεδονίας]. Επομένως, κατά τον Ταρνανίδη, ο όρος «Μακεδών»/«Μακεδόνες» δεν είναι αποκλειστικά γεωγραφικός, αλλά έχει και μία καταγωγική διάσταση. Όλες οι αναφορές του Ταρνανίδη που βλέπω με ένα διαγώνιο έλεγχο, πλην μιάς, έχουν να κάνουν με τη Μακεδονία εννοούμενη ως θέμα Μακεδονίας. Τι συνεπάγεται αυτό για το λήμμα; Δεν είμαι σίγουρος ότι υπάρχει λόγος να υπάρχει το λήμμα αυτό ως αυτοτελές. Ποιο είναι το αντικείμενό του; Εγώ σκέφτομαι ότι τα σχετικά με τους Μακεδόνες που ονομάζονται έτσι με αναφορά στο θέμα Μακεδονίας (θα πρέπει να) καλύπτονται στο εκεί λήμμα, όπου μπορεί να γίνει και η αναφορά στη συγχώνευση της μνήμης του αρχαίου βασιλείου με το θέμα της Ρωμαϊκής αυτοκρατορίας ή ίσως η ανάπλαση της αρχαίας Μακεδονίας σε συνδυασμό με τη βυζαντινή πραγματικότητα θα μπορούσε να αναφερθεί είτε σε σχετική ενότητα του λήμματος για την αρχαία Μακεδονία και την κατοπινή πρόσληψή της είτε στο λήμμα για τη νεώτερη περιοχή της Μακεδονίας είτε στο γενικό λήμμα για τις διάφορες χρήσεις του όρου. Ασμοδαίος (συζήτηση) 10:49, 5 Ιουνίου 2024 (UTC)
thread_title:  [[Μακεδόνες (Βυζαντινή περίοδος)]]